UZNESENIA
Miestneho zastupiteľstva
mestskej časti Bratislava-Petržalka

zo dňa 24. novembra 2009

(461 - 474)

	Poslanci Miestneho zastupiteľstva mestskej časti Bratislava - Petržalka  na svojom
mimoriadnom 33. zasadnutí prerokovali:

0.	Informáciu o prenájme parkoviska na Macharovej ul. pre odťahovú službu Car Towing,
1.	Východiská rozpočtu mestskej časti Bratislava-Petržalka na rok 2010 s výhľadom do roku 2012,
2.	Návrh Všeobecne záväzného nariadenia mestskej časti Bratislava-Petržalka, ktorým sa ruší VZN č. 4/1994 o klubovej a záujmovej činnosti detí a mládeže,
3.	Návrh na prenájom klubových priestorov v roku 2010,
4.	Správu o plnení projektu Znižovanie energetickej náročnosti v budovách škôl a školských zariadení, 
5.	Informáciu o uzatvorených nájomných zmluvách k obecným bytom v mestskej časti Bratislava-Petržalka za 3. štvrťrok roku 2009,
6.	Návrh nakladania s polievacími vodovodmi v mestskej časti Bratislava-Petržalka.
7.	Hodnotiacu správa z oblasti nakladania s odpadmi za rok 2009,
8.	Správu o priebehu revitalizácie verejných detských ihrísk v roku 2009 a návrh zoznamu verejných detských ihrísk určených na revitalizáciu v roku 2010,	
9.	Predĺženie doby nájmu v objekte na Lachovej 33 pre Cirkevnú materskú školu  M. Mazzarelovej,
10.	Prenájom objektu na Tupolevovej ul. č. 7a - návrh podmienok na vyhlásenie obchodnej verejnej súťaže,
11.	Návrh na určenie nájomného za užívanie nebytových priestorov na Haanovej 10 v Bratislave spoločnosťou Bytový podnik Petržalka, s.r.o. od 01. 01. 2009,
12.	Návrh na doplnenie uznesenia miestneho zastupiteľstva  č. 438/2009 z  29.9.2009 (rokovanie k materiálu bolo prerušené), 
13.	Návrh na dokončenie zmluvy o spolupráci s MŠKI Petržalka (rokovanie k materiálu bolo prerušené),

14.	Návrh na dokončenie revitalizácie školského areálu na ZŠ Budatínska ul. č. 61 (rokovanie k materiálu bolo prerušené),
15.	Rôzne
	15A. Návrh na úpravu rozpočtu  na rok 2009,
	15B. Žiadosť KZP o zmenu využitia kapitálových výdavkov.
----------

1.	Informácia o prenájme parkoviska na Macharovej ul. pre odťahovú službu Car Towing__________________________________________________________________

Uznesenie č. 461

Miestne zastupiteľstvo mestskej časti Bratislava-Petržalka

nesúhlasí

s prenájmom pozemku na Macharovej ul. na účely parkoviska pre odťahovú službu spoločnosti Car Towing, a. s.,

žiada

1. starostu mestskej časti,
aby podnikol všetky potrebné kroky k zániku prenájmu do prvého zasadnutia miestneho zastupiteľstva v roku 2010,

2. miestneho kontrolóra,
aby preveril súlad uzavretia zmluvy a jej zmien so zákonom o majetku obcí do prvého zasadnutia miestneho zastupiteľstva v roku 2010.
    
Hlasovanie: prítomných 37, za 31, proti 0, zdržali sa 6 .

uznáša sa,

že mestská časť Bratislava-Petržalka pripraví v roku 2010 v k. ú. Petržalka, na parc. 
č. 4696 o výmere 1939 m2 investičný zámer, ktorý bude predložený na prvé zasadnutie miestneho zastupiteľstva v roku 2010 a na základe tohto investičného zámeru bude vypovedaná zmluvu so spoločnosťou Car Towing, a.s.
							Termín: 15. 12.2010
 
Hlasovanie: prítomných 37, za 34, proti 0, zdržali sa 3 .
----------

1.	Východiská rozpočtu mestskej časti Bratislava-Petržalka na roky 2010 s výhľadom do roku 2012_____________________________________________________________

Uznesenie č. 462

Miestne zastupiteľstvo mestskej časti Bratislava-Petržalka

berie na vedomie
	
východiská rozpočtu mestskej časti Bratislava-Petržalka na rok 2010 s výhľadom do roku 2012

žiada

starostu mestskej časti Bratislava-Petržalka 
dopracovať materiál o pripomienky uvedené v stanovisku finančnej komisie zo dňa 18.11.2009 pod bodmi č. 1, 3, 4, 5, 8, 10, 11, 12 a predložiť ho ako návrh rozpočtu mestskej časti Bratislava-Petržalka na rok 2010 s výhľadom do roku 2012 na rokovanie miestneho zastupiteľstva konaného 15. decembra 2009.

Pripomienky finančnej komisie:
1.	Finančná komisia odporúča miestnemu zastupiteľstvu, aby sa zaoberalo otázkou prerozdelenia výnosov DPFO nielen podľa kritéria trvalého bydliska obyvateľov, ale aj podľa prechodného bydliska.
3. Finančná komisia žiada starostu, aby predložil prínosy z členstva v stavovských organizáciách ( ZMOS, Asociácia prednostov a ostatné )
4. Finančná komisia žiada prednostu, aby predložil navrhované výdavky na funkciu starostu a zástupcov starostu položkovite rozčlenené.
5. Finančná komisia žiada prednostu predložiť do 1.12.2009 prehľad personálnych výdavkov v členení na tarifné platy, odmeny, 13.a 14. platy v členení na vedúcich pracovníkov a zamestnancov.
8. Finančná komisia doporučuje MZ prehodnotiť systém kritérií prerozdeľovania finančných príspevkov uvedených v programe 12 v odborných komisiách. Ako jedno z kritérií doporučuje úspešnosť.
10. Finančná komisia doporučuje riešiť schodok rozpočtu na rok 2010 úpravami výdavkovej časti rozpočtu a nie z existujúceho Rezervného fondu.
11. Finančná komisia doporučuje, aby prvok 1.2.3. výkon funkcie prednostu bol zaradený do programu 2 Moderný miestny úrad a dve asistentky zástupcov starostu presunúť do prvku rozpočtu zástupcovia starostu. Tak isto aj prvky z programu č. 3, matrika, ohlasovňa pobytu, digitálny úrad. 
12. Finančná komisia doporučuje, aby neboli krátené výdavky na programy 6.5.1, 6.7, 4.3 a 4.2.4, ale aby sa hľadali iné krátenia.

Hlasovanie: prítomných 31, za 31, proti 0, zdržali sa 0 .
----------

2.	Návrh Všeobecne záväzného nariadenia mestskej časti Bratislava-Petržalka, ktorým sa ruší VZN č. 4/1994 o klubovej a záujmovej činnosti detí a mládeže______________

Uznesenie č. 463

Miestne zastupiteľstvo mestskej časti Bratislava-Petržalka

sa uznáša

 	na Všeobecnom záväznom nariadení mestskej časti Bratislava-Petržalka, ktorým sa ruší VZN č. 4/1994 o klubovej a záujmovej činnosti detí a mládeže.

Hlasovanie: prítomných 32, za 32, proti 0, zdržal sa 0.
----------

3.	Návrh na prenájom klubových priestorov v roku 2010________________________

Uznesenie č. 464

Miestne zastupiteľstvo mestskej časti Bratislava-Petržalka

1.	s c h v a ľ u j e 
a)	určenie nebytových priestorov na Ambroseho ul. č.6, Ambroseho ul. č. 13, Ambroseho ul. č. 15 a Vyšehradská 33 ako priestory hodné osobitného zreteľa podľa § 9a) ods. 9 písm. c) zákona č. 258/2009 Z.z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov a o zmene a doplnení niektorých zákonov,
b)	pre klubovú činnosť detí a mládeže priestory podľa bodu 1a),
c)	nájom za užívanie nebytových priestorov na klubovú a záujmovú činnosť detí a mládeže na dobu neurčitú za 1 €/m²/rok, podľa § 9a ods. 1 písm. a) zákona 
č. 258/2009 Z.z. v znení neskorších predpisov a o zmene a doplnení niektorých zákonov,
d)	povinnosť nájomcu uhrádzať všetkých náklady za služby spojených s užívaním nebytových priestorov stanovených správcom bytového fondu a spoločenstvom vlastníkov bytov.

2.	s ú h l a s í
a)	s uzatvorením nájomných zmlúv na dobu neurčitú podľa podmienok v bode 1b) a 1c) pre súčasných nájomcov:
aa) Nebytové priestory na Ambroseho 6 pre:
-	Združenie Umenie pomoci, Mamateyova 10
-	Občianske združenie Kresťania v meste, Budatínska 47
-	Spoločenstvo kresťanov - Jednota Bratská, Černyševského 11

ab) Nebytové priestory na Ambroseho 13 pre:
-	Slovenský skauting, 91. zbor Bratislava, Ambroseho 11
-	Slovenský skauting, 13. zbor Bratislava-Petržalka, Gercenova 19

ac) Nebytové priestory na Ambroseho 15 pre:
-	Občianske združenie Kaspian, Topoľčianska 19

b)	s vyhlásením verejnej obchodnej súťaže na nebytový priestor na Vyšehradskej ul. č. 33 za podmienok uvedených vyššie v bode 1.
	
Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	zdržala sa
02. Ľudovít Augustín	neprítomný
03. Mariana Bakerová	za
04. Michal Belohorec	zdržal sa
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	za 
11. Dušan Figel	neprítomný
12. Peter Guttman	za
13. Ľudovít Hanák	ospravedlnený
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	neprítomný 
20. Juraj Kováč	za
21. Juraj Kríž	za
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus					za
26. Karol Nitranský  				neprítomný
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	neprítomná
32. Michal Radosa	za
33. Jiří Rusnok		za
34. Mariana Sabadošová				za
35. Anna Sotníková	zdržala sa
36. Peter Stach	za
37. Jozef Szabó 					za
38. František Šebej 				za
39. Anton Šmotlák	ospravedlnený 
40. Tomáš Weissensteiner	neprítomný 

Hlasovanie: prítomných 32, za 29, proti 0, zdržali sa 3.
----------

4.	Správa o plnení projektu Znižovanie energetickej náročnosti v budovách škôl a školských zariadení MČ Bratislava-Petržalka__________________________

Uznesenie č. 465

Miestne zastupiteľstvo mestskej časti Bratislava-Petržalka 

	berie na vedomie

	Správu o plnení projektu Znižovanie energetickej náročnosti v budovách škôl a školských zariadení mestskej časti Bratislava-Petržalka

Hlasovanie: prítomných 33, za 32 , proti 0, zdržal sa 1.
----------

5.	Informácia o uzatvorených nájomných zmluvách k obecným bytom v mestskej časti Bratislava-Petržalka za 3. štvrťrok roku 2009.________________________________

Uznesenie č. 466

Miestne zastupiteľstvo mestskej časti Bratislava-Petržalka

	berie na vedomie

	Informáciu o uzatvorených nájomných zmuvách k obecným bytom v mestskej časti Bratislava-Petržalka za III. štvrťrok roku 2009.

Hlasovanie: prítomných 33, za 33, proti 0, zdržal sa 0.
----------

6.	Návrh nakladania s polievacími vodovodmi v mestskej časti Bratislava-Petržalka

Uznesenie č. 467

Miestne zastupiteľstvo mestskej časti Bratislava-Petržalka

schvaľuje

zabezpečenie prevádzkovania vodovodov v Sade Janka Kráľa a na ZŠ Černyševského v súlade s rozpočtom na rok 2010,

berie na vedomie 

požiadavky na opravy a postupné uvádzanie ďalších 9 vodovodov do prevádzky.
 
Hlasovanie: prítomných 33, za 32, proti 0, zdržal sa 1.
----------
	
7.	Hodnotiaca správa z oblasti nakladania s odpadmi za rok 2009.__________________

Uznesenie č. 468

Miestne zastupiteľstvo mestskej časti Bratislava-Petržalka

berie na vedomie

Hodnotiacu správu v oblasti nakladania s odpadmi na rok 2009

1.	schvaľuje
a)	Výdavky z rozpočtu na budovanie, rozšírenie, uzamykanie a zastrešenie kontajnerových stanovíšť. 
                         						na rok: 2010 - 100 000,- €
b)	Poskytnutie účelovej dotácie z rozpočtu žiadateľovi vo výške 60%, najviac však 2 656,- € skutočne vynaložených nákladov pri budovaní nových kontajnerových stanovíšť alebo rozširovaní existujúcich.
									T: do 31.12.2010
c)	Poskytnutie účelovej dotácie z rozpočtu žiadateľovi aj na zabezpečenie uzamykania a zastrešenia existujúcich kontajnerových stanovíšť, a to do výšky 50% skutočne vynaložených nákladov, max. do výšky 830,- €.
								T: do 31.12.2010
d)	Poskytnutie účelovej dotácie z rozpočtu miestnym organizáciám zriadeným mestskou časťou vo výške 100 % skutočne vynaložených nákladov na vybudovanie, zastrešenie alebo uzamknutie kontajnerových stanovíšť max. 
do výšky 3 300,- € prostredníctvom MP VPS.
								T: do 31.12.2010

2.	r u š í 

	uznesenie Miestneho zastupiteľstva mestskej časti Bratislava-Petržalka č. 381 	z 21.11.2006 z dôvodu neaktuálnosti,

3.	ž i a d a

	Mestské zastupiteľstvo hlavného mesta SR Bratislavy, aby do zmlúv o nájme pozemkov za účelom vybudovania, rekonštrukcie a úpravy kontajnerových stanovíšť, ktoré sa budú uzatvárať podľa uznesenia mestského zastupiteľstva, boli zapracované nasledovné podmienky:
1.	nájomca pozemku, ktorý sa prenajíma za účelom vybudovania, rekonštrukcie a úpravy kontajnerového stanovišťa, zodpovedá za čistotu a poriadok na tomto pozemku.
2.	nájomca zaplatí zmluvnú pokutu za neplnenie povinností pri zabezpečovaní čistoty a poriadku na prenajatom pozemku.

Hlasovanie: prítomných 32, za 31, proti 0, zdržal sa 1.
----------

8.	Správa o priebehu revitalizácie verejných detských ihrísk v roku 2009 a návrh zoznamu verejných detských ihrísk určených na revitalizáciu v roku 2010_________

Uznesenie č. 469

Miestne zastupiteľstvo mestskej časti Bratislava-Petržalka

berie na vedomie

Správu o priebehu revitalizácie verejných detských ihrísk v roku 2009 a zoznam verejných detských ihrísk určených na revitalizáciu v roku 2010.

Hlasovanie: prítomných 31, za 30, proti 0, zdržal sa 1.
----------

9.	Predĺženie doby nájmu v objekte na Lachovej 33 pre Cirkevnú materskú školu M. Mazzarellovej___________________________________________________________

Uznesenie č. 470

Miestne zastupiteľstvo mestskej časti Bratislava-Petržalka

s c h v a ľ u j e

1.	predĺženie nájmu v objekte na Lachovej ul. 33 pre žiadateľa Cirkevnú materskú školu Márie Mazzarellovej na dobu 20 rokov za cenu 1 €/rok za celý objekt a dvor, v zmysle 
§ 9a, os. 9 písm. c) zák. č. 138/1991 Zb. o majetku obcí v znení neskorších predpisov ako prípad hodný osobitného zreteľa. Zároveň nájomca bude povinný starať sa o školský dvor (stromy, trávnik, ihrisko), investovať počas doby nájmu do objektu budovy (strecha, okná a pod.) a zabezpečí všetky opravy a prípadné havarijné stavy na svoje náklady. Školnícky byt bude riešený osobitne.
2.	trojčlennú komisiu v zložení jeden poslanec za poslanecký klub na účasť na príprave a finalizácii nájomnej zmluvy:
	p. Mária Lucká
	p. Iveta Plšeková
	p. Tomáš Mikus

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:
01. Oľga Adamčiaková	za
02. Ľudovít Augustín	neprítomný
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	za
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	neprítomná
11. Dušan Figel	neprítomný
12. Peter Guttman	za
13. Ľudovít Hanák	ospravedlnený
14. Peter Hrdlička	za
15. Stanislav Janota	za 
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	neprítomný 
20. Juraj Kováč	za
21. Juraj Kríž	za
22. Eugen Lexmann	ospravedlnený
23. Mária Lucká	za
24. Zuzana Lukačková	za
25. Tomáš Mikus					neprítomný
26. Karol Nitranský  				za
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	neprítomný
33. Jiří Rusnok		za
34. Mariana Sabadošová				za
35. Anna Sotníková	za
36. Peter Stach	za
37. Jozef Szabó 					za
38. František Šebej 				za
39. Anton Šmotlák	ospravedlnený 
40. Tomáš Weissensteiner	neprítomný 

 Hlasovanie: prítomných 30, za 30, proti 0, zdržal sa 0.
----------

10.	Prenájom objektu na Tupolevovej ul. č. 7a - návrh podmienok na vyhlásenie obchodnej verejnej súťaže._________________________________________________

Uznesenie č. 471

Miestne zastupiteľstvo mestskej časti Bratislava-Petržalka

ruší 

uznesenie Miestneho zastupiteľstva mestskej časti Bratislava-Petržalka č. 388 zo dňa 9.6.2009 z dôvodu neuzatvorenia nájomnej zmluvy,

schvaľuje

vyhlásenie verejnej obchodnej súťaže na dlhodobý prenájom objektu na Tupolevovej ul. č. 7a,

ukladá 

starostovi mestskej časti, aby vyhlásil v termíne do 8.12.2019, s termínom uzávierky do 28.02.2010 obchodnú verejnú súťaž podľa ustanovení § 281 až 288 Obchodného zákonníka s nasledovnými podmienkami:
1.	Predmetom návrhu zmluvy bude dlhodobý prenájom objektu na Tupolevovej ul. č. 7a (bývalý objekt D/Š LUDUS) na dobu 20 rokov.
2.	Objekt bude slúžiť na kultúrno-spoločenské, výchovné, športové, odborno- vzdelávacie činnosti a s tým spojenými možnosťami občerstvenia pre účastníkov.
3.	Objekt nebude využívaný na poskytovanie reštauračných, gastronomických a pohostinských služieb.
4.	Súťažiaci ponúkne vyhlasovateľovi záväzné termíny spojené s rekonštrukciou objektu, ktorú vykoná na vlastné náklady.
5.	Súťažiaci ponúkne záväzný termín sprevádzkovania objektu.
6.	Súťažiaci ponúkne vyhlasovateľovi výšku ročného nájomného za predmet nájmu.
7.	Súťažiaci predloží vyhlasovateľovi návrh nájomnej zmluvy na dlhodobý prenájom predmetu nájmu.
8.	Súťažiaci prijíma podmienku, že v lehote 15 dní od oznámenia výsledku súťaže preukáže svoju solventnosť na realizáciu rekonštrukcie objektu, inak má vyhlasovateľ právo odstúpiť od zmluvy,
9.	Vyhlasovateľ si vyhradzuje právo odmietnuť všetky predložené návrhy alebo zrušiť súťaž.
10.	Starosta mestskej časti je poverený organizovať súťaž a splnomocnený doplniť ďalšie podmienky, upravujúce podrobnejšie organizáciu súťaže alebo ochraňujúce záujmy mestskej časti Bratislava-Petržalka

menuje

komisiu pre posúdenie súťažných návrhov v zložení:
p. Andrea Čapčeková
p. Mária Lucká
p. Michal Belohorec.
      
Hlasovanie: prítomných 31, za 31, proti 0, zdržal sa 0.
----------

11.	Návrh na určenie nájomného za užívanie nebytových priestorov na Haanovej 10 v Bratislave spoločnosťou Bytový podnik Petržalka, s.r.o. od 01. 01. 2010_________

Uznesenie č. 472

Miestne zastupiteľstvo mestskej časti Bratislava-Petržalka

schvaľuje 

	nájomné Bytovému podniku Petržalka, s.r.o. za užívanie nebytových priestorov na Haanovej 10 v Bratislave vo výške 50% z nájomného určeného podľa Zásad a postupu pri prenájme nebytových priestorov v mestskej časti Bratislava-Petržalka od 01.01.2010 do 31.12.2010 (ukončenie platnosti nájomnej zmluvy), t.j. 17.309,17 €/rok za podmienky uhradenia nájomného za rok 2009.

	Hlasovanie: prítomných 31, za 29, proti 1, zdržal sa 1.
----------

12.	Návrh na doplnenie uznesenia Miestneho zastupiteľstva mestskej časti Bratislava-Petržalka č. 438 z 29. 9. 2009 (e-aukcie).__________________________________
	
Rokovanie k materiálu bolo prerušené.

	Hlasovanie o prerušení rokovania: prítomných 28, za 22, proti 1, zdržali sa 5.
----------

13.	Návrh na ukončenie zmluvy o spolupráci s Miestnym športovým klubom Iskra Petržalka_______________________________________________________________

Rokovanie k materiálu bolo prerušené.

Hlasovanie o prerušení rokovania: prítomných 25, za 25, proti 0, zdržali sa 0.
----------

14.	Návrh na dokončenie revitalizácie školského areálu ZŠ Budatínska ul. 61____

Rokovanie k materiálu bolo prerušené.

Hlasovanie o prerušení rokovania: prítomných 25, za 25, proti 0, zdržal sa 0.
----------
15.	Rôzne

A.	Návrh na úpravu rozpočtu  na rok 2009

Uznesenie č. 473

Miestne zastupiteľstvo mestskej časti Bratislava-Petržalka na základe ústnej žiadosti prednostu miestneho úradu

	schvaľuje

úpravu rozpočtu na rok 2009 zvýšením bežných nedaňových príjmov o 3837 € a zvýšenie bežných výdavkov v programe „Správa bytov“ o 3837 € na vymáhanie pohľadávok mestskej časti prostredníctvom Bytového podniku Petržalka, s.r.o.

		Hlasovanie: prítomných 24, za 24, proti 0, zdržal sa 0.
----------

B.	Žiadosť o zmenu využitia kapitálových výdavkov

Uznesenie č. 474

Miestne zastupiteľstvo mestskej časti Bratislava-Petržalka na základe žiadosti riaditeľa Kultúrnych zariadení Petržalky prednesenej poslancom Dragúňom 

schvaľuje

zmenu využitia kapitálových finančných prostriedkov v sume 6146 € nevyužitých na rekonštrukciu a modernizáciu striech v KZP a navýšenie takto špecifikovaného transferu o 1844 € z Rezervného fondu na zakúpenie najlacnejšieho automobilu combi na trhu (celková suma 7990 €).

Hlasovanie: prítomných 24, za 24, proti 0, zdržal sa 0.
----------

									      Milan Ftáčnik
										starosta